CELEX: 32005H0637
Language: el
Date: 2005-08-16 00:00:00
Title: Σύσταση της Επιτροπής, της 16ης Αυγούστου 2005, όσον αφορά τα μέτρα που οφείλει να λάβει ο κάτοχος της συγκατάθεσης για να αποφευχθεί κάθε ενδεχόμενο για την υγεία και το περιβάλλον, σε περίπτωση τυχαίας διαφυγής γενετικά τροποποιημένης ελαιοκράμβης (Brassica napus L., σειρά GT73 — MON-00073-7), προκειμένου να βελτιωθεί η ανοχή της στο φυτοφάρμακο glyphosate [κοινοποιηθείσα υπό τον αριθμό Ε(2005) 3073]

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 228/19
            
         ΣΫΣΤΑΣΗ ΤΗΣ ΕΠΙΤΡΟΠΉΣ
   της 16ης Αυγούστου 2005
   όσον αφορά τα μέτρα που οφείλει να λάβει ο κάτοχος της συγκατάθεσης για να αποφευχθεί κάθε ενδεχόμενο για την υγεία και το περιβάλλον, σε περίπτωση τυχαίας διαφυγής γενετικά τροποποιημένης ελαιοκράμβης (Brassica napus L., σειρά GT73 — MON-00073-7), προκειμένου να βελτιωθεί η ανοχή της στο φυτοφάρμακο glyphosate
   [κοινοποιηθείσα υπό τον αριθμό Ε(2005) 3073]
   (Το κείμενο στην ολλανδική γλώσσα είναι το μόνο αυθεντικό)
   (2005/637/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 δεύτερη περίπτωση,
   Εκτιμώντας τα ακόλουθα:
   
               (1)
            
            
               Η Επιτροπή παρέλαβε στις 16 Ιανουαρίου 2003, βάσει των διατάξεων του άρθρου 13 παράγραφος 1 τρίτο εδάφιο και του άρθρου 14 παράγραφος 2 δεύτερη περίπτωση της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (1), το φάκελο της αίτησης σχετικά με τη διάθεση στην αγορά ενός προϊόντος με βάση τη γενετικά τροποποιημένη ελαιοκράμβη (Brassica napus L., GT73 σειρά — MON-00073-7) που συνοδευόταν από ευνοϊκή έκθεση αξιολόγησης η οποία είχε εκδοθεί από την αρμόδια αρχή του Βασιλείου των Κάτω Χωρών.
            
         
               (2)
            
            
               Η Επιτροπή διαβίβασε την έκθεση αξιολόγησης σε όλα τα κράτη μέλη, ορισμένα εκ των οποίων διατύπωσαν και διατήρησαν τις αντιρρήσεις τους όσον αφορά το περιεχόμενο της εν λόγω έκθεσης σχετικά με το μοριακό χαρακτηρισμό, την αλλεργιογένεια, την παρακολούθηση, τον προσδιορισμό/ανίχνευση του προϊόντος· κατόπιν τούτου, η Επιτροπή, βάσει του άρθρου 18 παράγραφος 1 πρώτο εδάφιο της οδηγίας 2001/18/ΕΚ, καλείται να λάβει απόφαση βάσει της διαδικασίας που ορίζεται στο άρθρο 30 παράγραφος 2 της εν λόγω οδηγίας, για την οποία θα ισχύσουν τα άρθρα 5 και 7 της απόφασης 1999/468/ΕΚ του Συμβουλίου (2), σύμφωνα με τις διατάξεις του άρθρου 8.
            
         
               (3)
            
            
               Το Φεβρουάριο του 2005, το Ιαπωνικό ίδρυμα περιβαλλοντικών μελετών δημοσίευσε έκθεση στην οποία αναφερόταν η τυχαία παρουσία γενετικά τροποποιημένης ελαιοκράμβης, προκειμένου να βελτιωθεί η ανοχή της σε κάποιο φυτοφάρμακο, στο χώρο που περιβάλλει τις πέντε στις έξι λιμενικές εγκαταστάσεις από τις οποίες είχαν ληφθεί τα αντίστοιχα δείγματα.
            
         
               (4)
            
            
               Εμφανίζεται αναγκαία η προληπτική αντιμετώπιση πανομοιότυπων καταστάσεων στο πλαίσιο της Ευρωπαϊκής Ένωσης, για να αποφευχθεί ιδίως κάθε ενδεχόμενη βλάβη για την υγεία και το περιβάλλον σε περίπτωση τυχαίας διαφυγής ελαιοκράμβης MON-00073-7 κατά τη διάρκεια των ενεργειών μεταφοράς, αποθήκευσης, χειρισμού στο περιβάλλον και μεταποίησής της σε παράγωγα προϊόντα.
            
         
               (5)
            
            
               Υπό τις συνθήκες αυτές, ο κάτοχος της συγκατάθεσης είναι το καταλληλότερο πρόσωπο που είναι σε θέση να ενημερώσει απευθείας τους φορείς εκμετάλλευσης και τους χρήστες σχετικά με την ασφάλεια και τα γενικά χαρακτηριστικά του προϊόντος, καθώς και για τους όρους όσον αφορά την παρακολούθηση, συμπεριλαμβανομένων των κατάλληλων μέτρων διαχείρισης που πρέπει να ληφθούν, σε περίπτωση τυχαίας διαφυγής σπόρων.
            
         
               (6)
            
            
               Η Επιτροπή έκρινε συνεπώς προτιμότερο να συμπληρωθεί η απόφαση για τη διάθεση στην αγορά ελαιοκράμβης MON-00073-7 από ειδικές τεχνικές κατευθυντήριες γραμμές, προορισμός των οποίων είναι η προληπτική αντιμετώπιση κάθε ενδεχόμενης ζημίας για την υγεία και το περιβάλλον, σε περίπτωση τυχαίας διαφυγής του εν λόγω προϊόντος,
            
         ΣΥΝΙΣΤΑ:
   Άρθρο 1
   Κατά την εφαρμογή των διατάξεων του άρθρου 4 παράγραφος 2 της απόφασης για τη διάθεση στην αγορά γενετικά τροποποιημένης ελαιοκράμβης (Brassica napus L., σειρά GT73 line — MON-00073-7) προκειμένου να βελτιωθεί η ανοχή της στο φυτοφάρμακο glyphosate, οφείλουν να λαμβάνονται υπόψη τα μέτρα που απαριθμούνται στο παράρτημα.
   Άρθρο 2
   Η παρούσα σύσταση απευθύνεται στο Βασίλειο των Κάτω Χωρών.
   
      Βρυξέλλες, 16 Αυγούστου 2005.
      
         
            Για την Επιτροπή
         
         Σταύρος ΔΉΜΑΣ
         
            Μέλος της Επιτροπής
         
      
   
   
      (1)  ΕΕ L 106 της 17.4.2001, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 1830/2003 (ΕΕ L 268 της 18.10.2003, σ. 24).
   
      (2)  ΕΕ L 184 της 17.7.1999, σ. 23.
   ΠΑΡΑΡΤΗΜΑ
   
               1.
            
            
               Ο κάτοχος της συγκατάθεσης οφείλει να πληροφορεί τους φορείς εκμετάλλευσης στην Κοινότητα οι οποίοι διαχειρίζονται και επεξεργάζονται χύμα μείγματα εισαχθέντων σπόρων ελαιοκράμβης, οι οποίοι ενδέχεται να περιέχουν ελαιοκράμβη MON-00073-7 ότι:
               
                           α)
                        
                        
                           η ελαιοκράμβη MON-00073-7 απέσπασε συγκατάθεση εισαγωγής και χρήσης, όπως ορίζεται στο άρθρο 3 της παρούσας απόφασης, στην Κοινότητα, και ότι
                        
                     
                           β)
                        
                        
                           η θέσπιση γενικού σχεδίου παρακολούθησης των μη αναμενόμενων δυσμενών επιπτώσεων της διάθεσης ελαιοκράμβης MON-00073-7 στην αγορά, για τις ακόλουθες χρήσεις, αποτελεί προϋπόθεση της συγκατάθεσης.
                        
                     
         
               2.
            
            
               Ο κάτοχος της συγκατάθεσης οφείλει να διαβιβάζει στους φορείς εκμετάλλευσης τα στοιχεία του εθνικού υπευθύνου για την αναφορά των τυχόν μη αναμενόμενων δυσμενών επιπτώσεων.
            
         
               3.
            
            
               Ο κάτοχος της συγκατάθεσης οφείλει να πληροφορεί τους φορείς εκμετάλλευσης ότι το ενδεχόμενο, καθώς και οι σχετικές επιπτώσεις, τυχαίας διαφυγής σπόρων MON-00073-7, έχει αξιολογηθεί από την Ευρωπαϊκή Αρχή για την Ασφάλεια των Τροφίμων (European Food Safety Authority – EFSA) στο πλαίσιο των οικείων προβλεπόμενων χρήσεων. Ο κάτοχος της συγκατάθεσης οφείλει να διατηρεί τακτική επαφή με τους φορείς εκμετάλλευσης, ώστε να εξασφαλίζεται η ενημέρωση των τελευταίων για τυχόν αλλαγές στις τρέχουσες πρακτικές που θα μπορούσαν να μεταβάλουν τα συμπεράσματα της εκτίμησης περιβαλλοντικών επιπτώσεων.
            
         
               4.
            
            
               Ο κάτοχος της συγκατάθεσης οφείλει να εξασφαλίζει ότι οι φορείς εκμετάλλευσης έχουν συνείδηση του ενδεχομένου ότι η τυχαία διαφυγή εισαχθέντων σπόρων ελαιοκράμβης σε λιμένες και εγκαταστάσεις έκθλιψης ενδέχεται να έχει ως αποτέλεσμα τη βλάστηση και εμφύτευση αυτοφυών φυτών, τα οποία ενδεχομένως να περιλαμβάνουν αυτοφυείς βλαστούς ελαιοκράμβης MON-00073-7.
            
         
               5.
            
            
               Σε περίπτωση κατά την οποία αυτοφυή φυτά ελαιοκράμβης ενδέχεται να περιλαμβάνουν σπόρους ελαιοκράμβης MON-00073-7, ο κάτοχος της συγκατάθεσης οφείλει να:
               
                           α)
                        
                        
                           πληροφορεί τους φορείς εκμετάλλευσης ότι τα εν λόγω φυτά θα εκριζωθούν, ούτως ώστε να ελαχιστοποιηθεί ο κίνδυνος μη αναμενόμενων δυσμενών επιπτώσεων από την ελαιοκράμβη MON-00073-7, και να
                        
                     
                           β)
                        
                        
                           διαβιβάσει στους φορείς εκμετάλλευσης κατάλληλα σχέδια εκρίζωσης των αυτοφυών φυτών ελαιοκράμβης που περιλαμβάνουν ελαιοκράμβη MON-00073-7.
                        
                     
         
               6.
            
            
               Τα κράτη μέλη δύνανται, συνεκτιμώντας το άρθρο 4 παράγραφος 5 της οδηγίας 2001/18/ΕΚ και το τμήμα Γ.1.6 της απόφασης 2002/811/ΕΚ του Συμβουλίου (1), να διενεργούν ελέγχους ή/και πρόσθετη παρακολούθηση σε ό,τι αφορά την τυχαία διαφυγή σπόρων ελαιοκράμβης MON-00073-7 και τον προσδιορισμό των ενδεχόμενων μη αναμενόμενων δυσμενών επιπτώσεων της εν λόγω διαφυγής.
            
         
      (1)  ΕΕ L 280 της 18.10.2002, σ. 27.